钦定古今图书集成/理学汇编/经籍典/第075卷 > 礼记 > 《经解》
## 钦定古今图书集成/理学汇编/经籍典/第075卷 > 礼记 > 《经解》

孔子曰：“入其国，其教可知也。”

〈注〉观其风俗，则知其所以教。〈疏〉言人君以《六经》之道，各随其民教之，民从上教，各从“《六经》之性，观民风俗，则知其教。”

其为人也，絜静精微，易教也。

〈注〉《易》精至之事。〈疏〉“《易》之于人，正则获吉，邪则获凶。”“不为淫滥”，是洁静；“穷理尽性，言入秋毫”，是精微。

《易》之失贼。

〈注〉《易精微》：“爱恶相攻，远近相取，则不能容人，近于伤害。”

“絜静精微而不贼”，则深于《易》者也；

〈注〉正义曰：“易精微”者，易理微密，相责褊切，不能含容。《易》卦六爻，或阴爻乘阳，或阳爻据阴，近而不得，是爱恶相攻也。彼此有应，是远近相取也。或远而无应，近而不相得，是远近不相取也。若意合，则虽远必相爱。若意离，虽近必相恶。是不能容人，不与己同，浪被伤害，是失于贼害也。